钦定古今图书集成/理学汇编/文学典/第115卷 > 来复
## 钦定古今图书集成/理学汇编/文学典/第115卷 > 来复

按“《列朝诗集》，复，字阳伯，三原人。万历丙辰进士，兵部
郎俨然之子也。为诗文敏捷如风。为人重气好客，泛
交道广，有声荐绅间。起家户部郎，历官布政使，备兵
扬州，归田病卒。阳伯性通慧，诗文书画之外，琴棋剑
器，百工伎艺，无不通晓。惟未习女红刺绣，至吴门学
之旬日，吴中女红皆叹赏焉。”同时华州郭宗昌，字引
伯，博闻多能，与阳伯略相似，皆三秦之异人。吴越间
多秀才，未有其比。余于引伯之奇，知其什五，恨未见
阳伯也。阳伯有《诗集》十馀卷，能诗而不能工，亦多能
累之也。